## Pravilnik o izmjenama i dopunama Pravilnika o vježbeničkom stažu stručnih djelatnika u ustanovama socijalne skrbi

### NN 30/1999 (29.3.1999.), Pravilnik o izmjenama i dopunama Pravilnika o vježbeničkom stažu stručnih djelatnika u ustanovama socijalne skrbi

# **MINISTARSTVO RADA I SOCIJALNE SKRBI**

Na osnovi članka 163. Zakona o socijalnoj skrbi ("Narodne novine", broj
73/97) ministar rada i socijalne skrbi donosi

## **PRAVILNIK**

### **O IZMJENAMA I DOPUNAMA PRAVILNIKA O VJEŽBENIČKOM STAŽU STRUČNIH DJELATNIKA U USTANOVAMA SOCIJALNE SKRBI**

Članak 1.

U Pravilniku o vježbeničkom stažu stručnih djelatnika u ustanovama socijalne
skrbi ("Narodne novine", br. 29/98) članak 25. mijenja se i glasi:

"(1) Usmeni dio posebnog dijela stručnog ispita sastoji se iz provjere
znanja iz predmeta:

1. Upravni postupak, upravni spor i uredsko poslovanje,

2. Socijalna skrb i sustav socijalne politike,

3. Obiteljsko pravna zaštita,

4. Zaštita djece s poremećajima u ponašanju,

5. Zaštita osoba s tjelesnim ili mentalnim oštećenjem ili psihičkom
bolesti,

6. Zdravstvena zaštita i zdravstveno osiguranje.

(2) Predmet *Upravni postupak, upravni spor i uredsko poslovanje*
obuhvaća sljedeće pravne izvore:

1. Zakon o općem upravnom postupku ("Narodne novine" br. 53/91),

2. Zakon o upravnim sporovima ("Narodne novine", br. 53/91, 9/92 i 77/92),

3. Uredba o uredskom poslovanju ("Narodne novine", br. 38/87 i 42/88)

4. Uputstvo za izvršenje Uredbe o uredskom poslovanju ("Narodne novine",
br. 49/87 i 38/88),

5. Zakon o upravnim pristojbama ("Narodne novine", br. 8/96), članci
1.-8. i 11.,

(3) Predmet *Socijalna skrb i sustav socijalne politike* obuhvaća
sljedeće pravne izvore:

1. Zakon o socijalnoj skrbi ("Narodne novine", br. 73/97), i podzakonski
akti - osim akata iz točke 11. i 12. stavka 6. ovoga članka,

2. Europska povelja o osnovnim socijalnim pravima radnika ("Narodne
novine", br. 37/91) točka 10, 20-30,

3. Zakon o zaštiti članova obitelji kojima je hranitelj na obveznoj
vojnoj službi ("Narodne novine", br. 57/76 i 53/91),

4. Zakon o kretanju i boravku stranaca ("Narodne novine", br. 53/91,
22/92, 26/93 i 29/94) - članci 31.-43., 61.-62. i 65.-68.,

5. Zakon o zdravstvenoj zaštiti ("Narodne novine", br. 1/97) - članci
9.-14., 15.-17. i 26.-32.,

6. Zakon o zdravstvenom osiguranju ("Narodne novine", br. 1/97 i 109/97,
13/98, 88/98 i 10/99), članci 1.-18., 40. i 79.-83.,

7. Odluka o sudjelovanju osiguranih osoba u pokriću dijela troškova
zdravstvene zaštite ("Narodne novine", br. 33/97 i 79/97) članci 15.-21.,

8. Zakon o statusu prognanika i izbjeglica ("Narodne novine", br. 96/93
i 39/95),

9. Zakon o doplatku za djecu ("Narodne novine", br. 44/77, 52/85, 8/90
i 40/90) članci 10.-24. i 47.-56.,

10. Zakon o humanitarnoj pomoći ("Narodne novine", br. 83/92),

11. Zakon o zapošljavanju ("Narodne novine", br. 59/96), članci 5.-16.,
17.-43.,

12. Zakon o osnovnom školstvu ("Narodne novine", br. 59/90, 26/93, 27/93
i 7/96) - članci 66.-70.,

13. Zakon o najmu stanova ("Narodne novine", br. 91/96), članci 7.-8.
i 38.-40.,

14. Uredba o mjerilima i postupku osnivanja služnosti plodouživanja
("Narodne novine", br. 61/96 i 6/97),

(4) Predmet *Obiteljsko pravna zaštita* obuhvaća sljedeće pravne
izvore:

1. Obiteljski zakon ("Narodne novine", br. 162/98) i podzakonski akti,

2. Konvencija o pravima djeteta, New York, 20 studenog 1989/SL SFRJ
- Međunarodni ugovori, br. 15/90) i točka 34. Odluke... (o sukcesiji) "Narodne
novine" - Međunarodni ugovori, br. 12/93.,

3. Konvencija Ujedinjenih naroda o ostvarivanju alimentacijskih zahtjeva
u inozemstvu, potpisana u New Yorku, 20. lipnja 1956 (SL FNRJ, Međunarodni
ugovori i drugi sporazumi br. 2/60) i točka 7. Odluke... (o sukcesiji)
"Narodne novine - Međunarodni ugovori", br. 3/95),

4. Konvencija o građanskopravnim aspektima međunarodne otmice djece,
potpisana u Haagu, 6. listopada 1989 (SL SFRJ, Međunarodni ugovori, br.
7/91), i točka 6. Odluke... (o sukcesiji) - "Narodne novine - Međunarodni
ugovori", br. 4/94.,

5. Zakon o rješavanju sukoba zakona s propisima drugih zemalja u određenim
odnosima ("Narodne novine", br. 53/91) članci 1.-16., 32-45., 61.-67.,
74.-77. i 86.-106,

6. Zakon o osobnom imenu ("Narodne novine", br. 69/92 i 26/93)

7. Zakon o državnim maticama (Narodne novine, 96/93), članci 9.-15.,

8. Zakon o proglašenju nestalih osoba umrlima i o dokazivanju smrti
("Narodne novine", br. 10/74)

9. Zakon o prebivalištu i boravištu građana ("Narodne novine", br. 53/91
i 26/93)

10. Zakon o parničnom postupku (Sl. SFRJ, br. 4/77 i 36/77 i Zakon o
preuzimanju... ("Narodne novine", br. 53/91 i 91/92) - članci 17., 27.-31.,
46.-52., 54.-55., 77.-88., 162., 196.-203., 204-211., 348.

12. Ovršni zakon ("Narodne novine", br. 57/96) - članci 1.-54.

13. Zakon o javnom bilježništvu ("Narodne novine", br. 78/93 i 29/94),
članci 39., 53., 157. i 167.,

14. Zakon o nasljeđivanju ("Narodne novine", br. 52/71 i 47/78), članci
9.-22., 27.-29., 122.-127., 134., 146, 203 i 213

15. Zakon o obveznim odnosima ("Narodne novine", br. 53/91) - članci
1.-153., 164.-169. i 211-219.

(5) Predmet *Zaštita djece s poremećajima u ponašanju* obuhvaća
sljedeće pravne izvore:

1. Zakon o kaznenom postupku ("Narodne novine", br. 110/97) - članci
232.-243.,

2. Kazneni zakon Republike Hrvatske ("Narodne novine", br. 110/97) -
članci 1.-13., 64.-72., 73.-81., 127., 188.-198., 201. i 206.-215.,

3. Zakon o sudovima za mladež ("Narodne novine", 111/97),

4. Pravilnik o izvršenju odgojne mjere pojačane brige i nadzora ("Narodne
novine", br. 22/85),

5. Pravilnik o izvršenju odgojne mjere upućivanje u posebnu odgojnu
ustanovu ("Narodne novine", br. 15/89),

6. Pravilnik o izvršenju odgojnih mjera ("Narodne novine", 50/88).

(6) Predmet *Zaštita osoba s tjelesnim ili mentalnim oštećenjem ili
psihičkom bolesti* obuhvaća sljedeće pravne izvore:

1. Zakon o zaštiti osoba s duševnim smetnjama ("Narodne novine", 111/97)

2. Zakon o poduzećima za zapošljavanje invalida ("Narodne novine", br.
57/89 i 26/93),

3. Zakon o određivanju poslova i radnih zadataka na kojima se zapošljavaju
slijepi invalidi rada odnosno invalidne osobe ("Narodne novine", br. 12/79,
31/86, 47/89 i 26/93),

4. Zakon o mirovinskom osiguranju ("Narodne novine", br. 102/98), članci
1.-9., 18.-20., 34.-73., 145., 172. i 176.,

5. Zakon o predškolskom odgoju i naobrazbi ("Narodne novine", br. 10/97),
članci 1.-6. i 15.-23,

6. Pravilnik o stjecanju prava na dopust do sedme godine djetetova života
i na rad s polovicom punog radnog vremena zbog njege djeteta s težim smetnjama
u razvoju ("Narodne novine", br. 47/96),

7. Pravilnik o srednjoškolskom obrazovanju učenika s teškoćama u razvoju
("Narodne novine", br. 86/92),

8. Pravilnik o osnovnoškolskom odgoju i obrazovanju učenika s teškoćama
u razvoju ("Narodne novine", br. 23/91)

9. Pravilnik o upisu djece u osnovnu školu ("Narodne novine", br. 13/91),

10. Pravilnik o ortopedskim i drugim pomagalima ("Narodne novine", br.
108/96), članci 8.-25. i 26.-71.

11. Pravilnik o sastavu i načinu rada tijela vještačenja u postupku
ostvarivanja prava iz socijalne skrbi ("Narodne novine", br. 39/98),

12. Pravilnik o uvjetima i načinu ostvarivanja prava na osposobljavanje
za samostalan život i rad ("Narodne novine", br. 62/98).

(7) Predmet *Zdravstvena zaštita i zdravstveno osiguranje* obuhvaća
sljedeće pravne izvore:

1. Zakon o zdravstvenoj zaštiti ("Narodne novine", br. 1/97),

2. Zakon o zdravstvenom osiguranju ("Narodne novine", br. 1/97, 109/97,
13/98, 88/98 i 10/99).

(8) Pravni izvori za polaganje stručnog ispita su i sve izmjene i dopune
propisa utvrđenih člankom 24. i 25. ovoga Pravilnika, a koji će stupiti
na snagu nakon stupanja na snagu ovoga Pravilnika, kao i novi propisi iz
područja iz kojih se polaže dio stručnog ispita, ako je od dana njihove
primjene do dana polaganja stručnog ispita prošlo najmanje mjesec dana".

Članak 2.

Članak 26. mijenja se i glasi:

"(1) Ispitni predmeti posebnog dijela stručnog ispita, odnosno njegovi
dijelovi po određenim strukama jesu za:

1. SOCIJALNOG RADNIKA

a) Upravni postupak, upravni spor i uredsko poslovanje - točke 1., 3.
i 4. stavka 2. članka 25. ovoga Pravilnika,

b) Socijalna skrb i sustav socijalne politike - u cijelosti stavak 3.
članka 25. ovog Pravilnika,

c) Obiteljsko pravna zaštita - točke 1., 2., 3., 4., 6. i 14. stavka
4. članka 25. ovoga Pravilnika,

d) Zaštita djece s poremećajima u ponašanju - u cijelosti stavak 5.
članka 25. ovoga Pravilnika,

e) Zaštita osoba s tjelesnim ili mentalnim oštećenjem ili psihičkom
bolesti - točke 1., 4., 5., 6., 7., 8., 9., 11. i 12. stavka 6. članka
25. ovoga Pravilnika.

f) Osnovni principi timskog rada i metode socijalnog rada,

2. PRAVNIKA

a) Upravni postupak, upravni spor i uredsko poslovanje - u cijelosti
stavak 2. članka 25. ovoga Pravilnika,

b) Socijalna skrb i sustav socijalne politike - točke 1., 2., 3., 4.,
8. i 9. stavka 3. članka 25. ovoga Pravilnika,

c) Obiteljsko pravna zaštita - u cijelosti stavak 4. članka 25. ovoga
pravilnika,

d) Zaštita djece s poremećajima u ponašanju - točke 1., 2. i 3. stavka
5. članka 25. ovoga Pravilnika,

e) Zaštita osoba s tjelesnim ili mentalnim oštećenjem ili psihičkom
bolesti - točke 1., 4., 6. i 12. stavka 6. članka 25. ovoga Pravilnika,

3. PSIHOLOGA

a) Socijalna skrb i sustav socijalne politike - točke 1. i 2. stavka
3. članka 25. ovoga Pravilnika,

b) Obiteljsko pravna zaštita - točke 1., 2. i 4. - stavka 4. članka
25. ovoga Pravilnika,

c) Zaštita djece s poremećajima u ponašanju - točke 2. i 3. stavka 5.
članka 25. ovoga Pravilnika,

d) Zaštita osoba s tjelesnim ili mentalnim oštećenjem ili psihičkom
bolesti - točke 1., 5., 7., 8. i 9. stavka 6. članka 25. ovoga Pravilnika,

e) Stručni sadržaji posebnog dijela stručnog ispita za psihologa obuhvaća:

1. Karakteristike razvojnih razdoblja, osobito djetinjstva i adolescencije

2. Motivacijski i emocionalni procesi (posebice u pojedinim razvojnim
razdobljima)

3.a Struktura i dinamika ličnosti, osobito:

- socijalni motivi, stavovi i predrasude

- prilagođavanje ličnosti: frustracije, konflikti i njihovo rješavanje,
obrambeni mehanizmi

b) Razvitak ličnosti, osobito:

- socijalni čimbenici razvoja ličnosti

- uloga obitelji, škole i vršnjaka

- značenje društvenih uvjeta za formiranje ličnosti

- socijalizacija i razvitak svijesti o sebi, osobito socijalna okolina
i socijalizacija, uloga i status, autoaktualizacija

c) metode i tehnike ispitivanja ličnosti

4) Grupa i grupni procesi

5) Obitelj i brak:

- partnerski odnosi i roditeljstvo

- odnosi roditelja i djece

- odnosi među djecom

6) Duševno zdravlje i psihopatologija:

- kriteriji za procjenu normalnosti ponašanja

- važeća klasifikacija duševnih poremećaja

- duševni poremećaji (psihoze, neuroze)

- poremećaji ličnosti

- poremećaji u ponašanju

7) Osnove forenzičke psihologije

8) Psihosocijalni aspekti kriminaliteta, osobito maloljetničke delinkvencije

- psihološka analiza kriminalnog ponašanja

9. Odgojne mjere prema maloljetnim počiniteljima ka znenih djela:

- sadržaj, svrha i ciljevi pojedinih odgojnih mjera

- donošenje odluke odnosno preporuke o pojedinim odgojnim mjerama

- praćenje i vrednovanje učinaka pojedinih odgojnih mjera

10. Sustav krivičnih i prekršajnih sankcija prema maloljetnicima

- sadržaj, svrha i cilj

11. Timski rad:

-   svrha i ciljevi, principi

- karakteristike i faze

- interdisciplinarnost

- problemi u komunikaciji, međuljudski sukobi i način njihova rješavanja

4. DEFEKTOLOG

a) Socijalna skrb i sustav socijalne politike

- točke 1. i 2. stavka 3. članka 25. ovoga Pravilnika,

b) Obiteljsko pravna zaštita - točka 1. članci 27. i 52-250. i točka
2. - stavka 4. članka 25. ovoga Pravilnika,

c) Zaštita djece s poremećajima u ponašanju - točka 2. članci 127.,
176., 201. i 206 - 215. i točke 3., 4. i 5. - stavka 5. članka 25. ovoga
Pravilnika,

d) zaštita osoba s tjelesnim ili mentalnim oštećenjem ili psihičkom
bolesti

- u cijelosti stavak 6. članka 25. ovoga Pravilnika,

e) Stručni sadržaji posebnog dijela stručnog ispita obuhvaćaju:

1. Učestalost tjelesnog ili mentalnog oštećenja u općoj populaciji (prema
podacima Svjetske zdravstvene organizacije), te pokazatelji za Republiku
Hrvatsku (prema podacima Državnog zavoda za statistiku - Statistički godišnjak
Republike Hrvatske),

2. Uloga obitelji u skrbi i socijalizaciji osoba s tjelesnim ili mentalnim
oštećenjem,

3. Uloga udruga invalida i udruga roditelja djece s invaliditetom u
skrbi, rehabilitaciji i socijalizaciji osoba s tjelesnim ili mentalnim
oštećenjem,

4. Savjetovališni rad s osobama s tjelesnim ili mentalnim oštećenjem
i njihovom obitelji.

5. DEFEKTOLOGA - SOCIJALNOG PEDAGOGA

a) Socijalna skrb i sustav socijalne politike

- točke 1. i 2., stavka 3. članka 25. ovoga Pravilnika,

b) Obiteljsko pravna zaštita - točka 1. članci 27. i 52-250. i točka
2. - stavka 4. članka 25. ovoga Pravilnika,

c) Zaštita djece s poremećajima u ponašanju - u cijelosti stavak 5.
članka 25. ovoga Pravilnika,

d) Zaštita osoba s tjelesnim ili mentalnim oštećenjem ili psihičkom
bolesti - točke 1., 7., 8., 12. i 13. stavka 6. članka 25. ovoga Pravilnika,

e) Stručni sadržaji posebnog dijela stručnog ispita obuhvaćaju:

1. Psihosocijalne i druge karakteristike razvojnih faza djeteta,

2. Pojavni oblici poremećaja u ponašanju (uključujući kriminalitet maloljetnika,
alkoholizam, narkomaniju - učestalost i rasprostranjenost),

3. Čimbenici pojave poremećaja u ponašanju djece i mladeži,

4. Rad na slučaju, dijagnostička obrada,

5. Uloga članova tima u tretmanu,

6. Oblici i vrste tretmana (individualni i skupni tretman te institucionalni,
poluinstitucionalni i izvanistitucionalni oblici tretmana,

7. Izvršenje odgojnih mjera, kazne maloljetničkog zatvora i zaštitnih
sankcija prema maloljetnicima,

8. Planiranje i programiranje tretmana (vrste planova i programa, metode
i tehnike planiranja i programiranja, praćenja realizacije, vrednovanje
postignuća rezultata - po oblicima tretmana i odgojnim mjerama),

9. Stručna dokumentacija (za planiranje programiranja praćenja realizacije,
procjenjivanje uspješnosti, dnevnici rada),

10. Savjetovališni rad s djecom, mladeži i obitelji,

11. Rad s roditeljima - individualni i skupni,

12. Suradni odnos sa svim službama na lokalnoj razini koje skrbe o djeci
i mladeži,

13. Postpenalni prihvat.

6. RADNOG TERAPEUTA,

a) Socijalna skrb i sustav socijalne politike - točka 1. i 2. stavka
3. članka 25. ovoga Pravilnika

b) Obiteljsko pravna zaštita - točka 1. članci 27. i 52.-250. i točka
2. - stavka 4. članka 25. ovoga Pravilnika

c) Zaštita djece s poremećajima u ponašanju - točka 2. - članci 127.,
176., 201. i 206.-215., točka 3. - članci 1.-16. i 91.-101. točka 4. i
5. stavka 5. članka 25. ovoga Pravilnika

d) Zaštita osoba s tjelesnim ili mentalnim oštećenjem ili psihičkom
bolesti - točka 1., 2., 3., 4., 7., 8., 9., 10. i 12. stavka 6. članka
25. ovoga Pravilnika

e) Stručni sadržaji posebnog dijela stručnog ispita obuhvaćaju:

1. Vrste i stupanj tjelesnog ili mentalnog oštećenja, te vrste psihičke
bolesti,

2. Pojavne oblike poremećaja u ponašanju,

3. Načine motiviranja korisnika,

4. Metode i tehnika rada radnog terapeuta,

5. Načine provođenja individualnog rada s korisnicima.

7. ODGOJITELJA, PEDAGOGA I DRUGOG STRUČNOG DJELATNIKA SLIČNOG USMJERENJA

a) Socijalna skrb i sustav socijalne politike - točka 1. i 2. stavka
3. članka 25. ovoga Pravilnika

b) Obiteljsko pravna zaštita - točka 1. - članci 27. i 52.-250. i točka
2. ovoga Pravilnika

c) Zaštita djece s poremećajima u ponašanju - točka 2. - članci 127.,
176., 201. i 206.-215., točka 3. - članci 1.-16. i 91.-101. i točke 4.,
5. i 6. stavka 5. članka 25. ovoga Pravilnika

d) Zaštita osoba s tjelesnim ili mentalnim oštećenjem ili psihičkom
bolesti - točka 1., 5., 7., 8., 9., 10., 11. i 12. stavka 6. članka 25.
ovoga Pravilnika

e) Stručni sadržaji posebnog dijela stručnog ispita obuhvaćaju:

1. Vrste i stupanj tjelesnog ili mentalnog oštećenja, te vrste psihičke
bolesti,

2. Uzroke i pojavne oblike poremećaja u ponašanju,

3. Pretpostavke za planiranje tretmana,

4. Individualni plan i program rada s korisnikom,

5. Grupni rad s korisnicima,

6. Metode i tehnike odgojnog rada,

7. Pozitivne potkrepljivače u odgojnom radu,

8. Ulogu odgojitelja u prihvatu i prilagodbi korisnika na ustanovu,
odnosno u pripremi korisnika za otpust,

9. Rad s obiteljima korisnika.

8. MEDICINSKU SESTRU, FIZIOTERAPEUTA I DRUGE STRUČNE DJELATNIKE SLIČNOG
USMJERENJA

a) Zdravstvena zaštita i zdravstveno osiguranje u cijelosti stavak 7.
članka 25. ovoga Pravilnika

b) Socijalna skrb i sustav socijalne politike - točka 1. i 2., stavka
3. članka 25. ovoga Pravilnika

c) Obiteljsko pravna zaštita - točka 1. - članci 27. i 52.-250. i točka
2. - stavka 4. članka 25. ovoga Pravilnika

d) Zaštita osoba s tjelesnim ili mentalnim oštećenjem ili psihičkom
bolesti - točka 1., 10. i 11. stavka 6. članka 25. ovoga Pravilnika

e) Stručni sadržaji posebnog dijela stručnog ispita za medicinske sestre
obuhvaćaju:

1. Zdravstvena njega u primarnoj zdravstvenoj zaštiti

(djelatnost patronaže ili kućne njege; zdravstvena njega u djelatnosti
zaštite predškolske djece; zdravstvena njega u djelatnosti zaštite školske
djece; zdravstvena njega u djelatnosti za zaštitu zdravlja žene; zdravstvena
njega u djelatnosti opće medicine).

f) Stručni sadržaji posebnog dijela stručnog ispita za fizioterapeuta
obuhvaćaju:

1. Kineziterapija

(primjena kineziterapeutskog postupka u rehabilitaciji neuroloških bolesnika,
primjena kineziterapeutskog postupka kod ortopedskih bolesnika; primjena
kineziterapeutskog postupka u rehabilitaciji reumatskih bolesnika),

2. Fizikalna terapija

(hidroterapija; krioterapija; parafinoterapija; masaža i elektroterapija).

(2) Osobe koje polažu stručni ispit ovisno o stupnju stručne spreme
trebaju pokazati sljedeće poznavanje ispitne građe i to:

- za stručne djelatnike visoke stručne spreme precizno poznavanje općeg
i posebnog dijela stručnog ispita,

- za stručne djelatnike više stručne spreme detaljno poznavanje općeg
i posebnog dijela stručnog ispita,

- za stručne djelatnike srednje stručne spreme osnovno poznavanje općeg
dijela stručnog ispita i detaljno poznavanje posebnog dijela stručnog ispita".

Članak 3.

U članku 31. stavku 4. riječi "ministarstvo nadležno za poslove socijalne
skrbi" zamjenjuje se riječima "Ispitno povjerenstvo ministarstva nadležnog
za poslove socijalne skrbi".

Članak 4.

(1) U članku 35. stavku 1. i 5. riječi "od godine dana" zamjenjuju se
riječima "od 18 mjeseci".

(2) U članku 35. stavku 3. dodaju se riječi "odnosno položen stručni
ispit u tijelu državne uprave u djelatnosti školstva i zdravstva".

Članak 5.

Ovaj Pravilnik stupa na snagu osmog dana od dana objave u "Narodnim
novinama".

Klasa: 550-01/98-01/111
Urbroj: 524-01-99-10
Zagreb, 25. veljače 1999.

Ministar
**Joso Škara,** v. r.

Pravilnik, NN 30/1999-617